ประจำเดือนมาวันที่ 10-15 มกราคมค่ะ หลังจากนั้นวันที่ 20 ก็มีอะไรกับแฟนค่ะ แฟนใส่ถุงยางค่ะ แต่พอจะแตก แฟนเอาออกมาหลั่งข้างนอกค่ะ แล้วก็มีอะไรกันอีกครั้งนึงค่ะ และเดือนกุมภาพันธ์ประจำเดือนก็ไม่มาทั้งเดือนเลยค่ะ เลยซื้อที่ตรวจครรภ์มา และตรวจวันที่ 8 มีนาคมค่ะ ตรวจตอนเช้า ฉี่แรกค่ะ ขึ้นขีดเดียว ไม่มีขีดจางๆใดๆเลยค่ะ จนมาเดือนมีนาคมวันที่ 8 แล้วประจำเดือนยังไม่มา สงสัยว่าเป็นอะไรรึป่าวคะ เครียดมากๆค่ะ
สวัสดีค่ะ หากประจำเดือนมา 10 ม.ค. แล้วมีเพศสัมพันธ์วันที่ 20 ม.ค. ถือว่าไม่ใช่ระยะปลอดภัย โอกาสที่จะตั้งครรภ์อาจมีได้ แต่หากได้ใช้ถุงยางอนามัยร่วมกับการหลั่งนอก โอกาสในการตั้งครรภ์นั้นก็ถือว่าน้อยมาก นอกจากนี้ หากได้ตรวจหาการตั้งครรภ์ เมื่อประจำเดือนขาดไปแล้ว แล้วพบขึ้นเพียง 1 ขีด ก็แสดงว่า ไม่มีการตั้งครรภ์เกิดขึ้นค่ะ ดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแนะนำให้รอดูประจำเดือนไปอีกซักระยะ หากประจำเดือนไม่มา จึงควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น